CELEX: 32013D0799
Language: ro
Date: 2013-12-17 00:00:00
Title: 2013/799/UE: Decizia Comisiei din 17 decembrie 2013 privind notificarea de către Regatul Spaniei a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale [notificată cu numărul C(2013) 9089]

24.12.2013   
            
            
               RO
            
            
               Jurnalul Oficial al Uniunii Europene
            
            
               L 352/53
            
         DECIZIA COMISIEI
   din 17 decembrie 2013
   privind notificarea de către Regatul Spaniei a planului național de tranziție prevăzut la articolul 32 din Directiva 2010/75/UE a Parlamentului European și a Consiliului privind emisiile industriale
   [notificată cu numărul C(2013) 9089]
   (Numai textul în limba spaniolă este autentic)
   (2013/799/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (1), în special articolul 32 alineatul (5) paragraful al doilea,
   întrucât:
   
               (1)
            
            
               În conformitate cu articolul 32 alineatul (5) primul paragraf din Directiva 2010/75/UE, Regatul Spaniei a transmis Comisiei un plan național de tranziție (PNT) prin e-mail, la 21 decembrie 2012 (2), și prin scrisoarea oficială din 28 decembrie 2012, primită de către Comisie la 2 ianuarie 2013 (3).
            
         
               (2)
            
            
               PNT a fost evaluat în conformitate cu articolul 32 alineatele (1), (3) și (4) din Directiva 2010/75/UE și cu Decizia de punere în aplicare 2012/115/UE a Comisiei (4).
            
         
               (3)
            
            
               În evaluarea sa cu privire la caracterul complet al PNT depus de Regatul Spaniei, Comisia a constatat că numeroase instalații incluse în PNT nu corespundeau instalațiilor menționate în inventarul emisiilor din 2009, prezentat de Regatul Spaniei în conformitate cu Directiva 2001/80/CE a Parlamentului European și a Consiliului (5). De asemenea, Comisia a constatat că pentru instalația 5, contribuția la plafonul pentru SO2 din PNT pentru perioada 2001-2007 a fost calculată pe baza ratei minime de desulfurare, iar pentru perioada 2008-2010, această contribuție a fost determinată prin metoda valorii limită de emisie, fără sa fie îndeplinite condițiile privind utilizarea acestei metode.
            
         
               (4)
            
            
               Având în vedere că discrepanțele dintre datele din TNP și cele din inventarul de emisii întocmit în temeiul Directivei 2001/80/CE au îngreunat evaluarea PNT, în scrisoarea sa din 11 iunie 2013 (6), Comisia a solicitat Regatului Spaniei să furnizeze clarificări privind diferențele constatate. Comisia a invitat, de asemenea, Regatul Spaniei să recalculeze contribuția instalației 5 menționate la plafonul pentru SO2 din PNT.
            
         
               (5)
            
            
               Regatul Spaniei a prezentat Comisiei informații suplimentare prin scrisoarea din data de 28 iunie 2013 (7), în care a furnizat clarificări privind diferențele dintre informațiile din TNP și cele din inventarul emisiilor din 2009, întocmit în temeiul Directivei 2001/80/CE. Regatul Spaniei a afirmat, de asemenea, în scrisoarea respectivă că nu era necesară revizuirea contribuției instalației 5 la plafonul pentru SO2 din PNT.
            
         
               (6)
            
            
               După evaluarea ulterioară a PNT și a informațiilor suplimentare prezentate de Regatul Spaniei, Comisia a transmis, la 19 septembrie 2013 (8), o a doua scrisoare Regatului Spaniei, în care și-a confirmat poziția în ceea ce privește utilizarea metodei ratei minime de desulfurare pentru calcularea contribuția instalației 5 la plafoanele pentru SO2 din PNT. În plus, Comisia a remarcat că pentru instalația 2 Regatul Spaniei a utilizat o valoare limită de emisie pentru SO2 de 800 mg/Nm3 pentru a calcula contribuția instalației la plafonul din PNT pentru 2016, în conformitate cu dispozițiile articolului 5 alineatul (2) din Directiva 2001/80/CE, valoare pe care Comisia a considerat-o ca fiind neaplicabilă în acest scop. Comisia a observat, de asemenea, că pentru calcularea contribuției a nouă instalații la plafonul din PNT pentru 2016 s-a utilizat, pe baza notei 2 din tabelul C.1 apendicele C din Decizia de punere în aplicare 2012/115/UE, valoarea limită de emisie de 1 200 mg/Nm3 pentru NOx, însă nu au fost furnizate informații cu privire la conținutul de substanțe volatile al combustibilului solid utilizat în instalațiile respective, fapt care ar justifica aplicarea notei respective. Comisia a solicitat, de asemenea, informații suplimentare din partea Regatului Spaniei cu privire la măsurile prevăzute pentru fiecare instalație inclusă în PNT, pentru a asigura respectarea la timp a valorilor limită de emisie care se vor aplica începând cu 1 iulie 2020. În cele din urmă, Comisia a solicitat Regatului Spaniei ca, pentru instalațiile care utilizează combustibili multipli sau care sunt compuse din diferite tipuri de instalații, să furnizeze date suplimentare cu privire la cantitatea de combustibil utilizat, valorile limită de emisie, debitul mediu al gazelor reziduale și factorii de conversie pentru fiecare combustibil utilizat sau pentru fiecare tip de instalație în parte.
            
         
               (7)
            
            
               În scrisoarea sa din 30 septembrie 2013 (9), completată de scrisoarea din 10 octombrie 2013 (10), Regatul Spaniei a răspuns la întrebările Comisiei și a transmis informații suplimentare. În ceea ce privește instalația 2, Spania și-a reiterat punctul de vedere potrivit căruia nu este necesar să se modifice valoarea limită de emisie utilizată pentru SO2, deoarece a considerat că în acest caz este aplicabil articolul 5 alineatul (2) din Directiva 2001/80/CE. În ceea ce privește instalația 5, Regatul Spaniei a continuat să susțină că avea dreptul să utilizeze o combinație a metodei ratei minime de desulfurare și a metodei valorii limită de emisie. Regatul Spaniei a furnizat informații cu privire la conținutul de substanțe volatile al combustibilului solid utilizat în perioada 2001-2010 de către nouă instalații în cazul cărora s-a aplicat o valoare limită de emisie de 1 200 mg/Nm3 pentru NOx pentru calcularea plafonului pentru 2016, fapt care a arătat că numai pentru instalațiile 3, 4 și 19, media anuală a conținutului de substanțe volatile al combustibilului solid utilizat a fost sub 10 %, în fiecare an, în perioada cuprinsă între 2001 și 2010, în timp ce pentru instalațiile 13, 15, 17, 18, 24 și 25, nivelul mediu anual a fost de peste 10 %, în unul sau mai mulți ani. Regatul Spaniei a afirmat că, în toate cele nouă instalații, pe parcursul întregii perioade de referință (2001-2010), valoarea medie a conținutului de substanțe volatile a fost mai mică decât valoarea prevăzută în nota 2 tabelul C.1 apendicele C din anexa la Decizia de punere în aplicare 2012/115/UE.
            
         
               (8)
            
            
               Pe baza informațiilor primite de la autoritățile spaniole la 30 septembrie 2013 și 10 octombrie 2013, Comisia a observat faptul că, pentru instalațiile care utilizează mai multe tipuri de combustibil, pentru care au fost furnizate valorile limită de emisie corespunzătoare tuturor tipurilor de combustibili, și pentru o instalație pentru care a fost furnizată valoarea limită de emisie medie pentru toate tipurile de combustibili, este necesar să se clarifice modul în care au fost calculate contribuțiile acestor instalații la plafoanele totale, precizându-se valorile limită de emisie și debitul mediu anual al gazelor reziduale pentru fiecare tip de combustibil utilizat în instalațiile respective.
            
         
               (9)
            
            
               După evaluarea finală a planului național de tranziție notificat de Regatul Spaniei, astfel cum a fost modificat în conformitate cu informațiile suplimentare și incluzând instalațiile de ardere de dimensiuni mari enumerate în anexa I la prezenta decizie, Comisia a identificat trei elemente principale ca nefiind în conformitate cu dispozițiile aplicabile, după cum urmează:
               
                           —
                        
                        
                           în cazul instalației 2: Comisia consideră că, pentru calcularea, în temeiul articolului 5 alineatul (2) din Directiva 2001/80/CE, a contribuției instalației la plafonul din PNT pentru 2016, aplicarea unei valori limită de emisie de 800 mg/Nm3 pentru SO2 nu este adecvată, deoarece această valoare limită de emisie nu este menționată la articolul 32 alineatul (3) paragraful al doilea din Directiva 2010/75/UE;
                        
                     
                           —
                        
                        
                           în cazul instalației 5: Comisia consideră că modul de calcul al contribuției acesteia la plafonul pentru SO2, care combina metoda ratei minime de desulfurare și metoda valorii limită de emisie, este neadecvat;
                        
                     
                           —
                        
                        
                           în cazul instalațiilor 13, 15, 17, 18, 24 și 25: Comisia consideră că, pentru calcularea contribuției acestora la plafonul pentru 2016 din PNT, aplicarea valorii limită de emisie de 1 200 mg/Nm3 pentru NOx este neadecvată, deoarece nu sunt îndeplinite condițiile stabilite în nota 2 tabelul C.1 apendicele C din anexa la Decizia de punere în aplicare 2012/115/UE.
                        
                     
         
               (10)
            
            
               În plus, Comisia a identificat mai multe instalații menționate în PNT în cazul cărora informațiile furnizate sunt încă inconsecvente și/sau anumite date trebuie să fie completate. Lista completă a datelor care lipsesc și a solicitărilor de clarificări este inclusă în anexa II la prezenta decizie.
            
         
               (11)
            
            
               Prin urmare, planul național de tranziție notificat de Regatul Spaniei nu ar trebui acceptat,
            
         ADOPTĂ PREZENTA DECIZIE:
   Articolul 1
   (1)   Planul național de tranziție pe care Regatul Spaniei l-a notificat Comisiei, în temeiul articolului 32 alineatul (5) din Directiva 2010/75/UE, la 14 decembrie 2012, care include instalațiile de ardere de dimensiuni mari enumerate în anexa I la prezenta decizie, nu este în conformitate cu cerințele stabilite la articolul 32 alineatele (1), (3) și (4) din Directiva 2010/75/UE și în Decizia de punere în aplicare 2012/115/UE, și, prin urmare, nu este acceptat.
   (2)   În cazul în care Spania intenționează să pună în aplicare un plan național de tranziție în temeiul articolului 32 alineatul (5), aceasta adoptă toate măsurile necesare pentru a aborda, într-o versiune revizuită a planului, următoarele elemente:
   
               (a)
            
            
               în cazul instalației 2, revizuirea valorii limită de emisie utilizate pentru calculul contribuției acesteia la plafonul pentru SO2 din PNT pentru 2016; instalația nu este eligibilă pentru utilizarea valorii limită de emisie de 800 mg/Nm3 pentru SO2 pentru calcularea, în temeiul articolului 5 alineatul (2) din Directiva 2001/80/CE, a contribuției la plafonul din PNT pentru 2016, deoarece această valoare limită de emisie nu este menționată la articolul 32 alineatul (3) paragraful al doilea din Directiva 2010/75/UE;
            
         
               (b)
            
            
               în cazul instalației 5, revizuirea metodei aplicate pentru calcularea contribuției la plafonul pentru SO2 din PNT pentru 2016; această contribuție este calculată pentru întreaga perioadă 2001-2010, fie pe baza ratei minime de desulfurare, fie pe baza valorilor limită de emisie;
            
         
               (c)
            
            
               în cazul instalațiilor 13, 15, 17, 18, 24 și 25: revizuirea valorilor limită de emisie utilizate pentru calcularea contribuției acestora la plafonul pentru NOx pentru 2016; pentru ca instalațiile să fie eligibile pentru utilizarea valorii limită de emisie de 1 200 mg/Nm3, Regatul Spaniei demonstrează că media anuală a conținutului de substanțe volatile al combustibilului solid utilizat în instalații a fost sub 10 %, în anii de referință luați în considerare în PNT;
            
         
               (d)
            
            
               actualizarea, în mod corespunzător, a valorii totale a plafoanelor de emisie pentru toții anii, calculată în conformitate cu valorile revizuite menționate la punctele anterioare;
            
         
               (e)
            
            
               clarificarea tuturor aspectelor și completarea datelor menționate în anexa II la prezenta decizie.
            
         Articolul 2
   Prezenta decizie se adresează Regatului Spaniei.
   
      Adoptată la Bruxelles, 17 decembrie 2013.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 334, 17.12.2010, p. 17.
   
      (2)  Ares(2012) 1551138.
   
      (3)  Ares(2013) 146.
   
      (4)  Decizia de punere în aplicare 2012/115/UE a Comisiei din 10 februarie 2012 de stabilire a normelor referitoare la planurile naționale de tranziție menționate în Directiva 2010/75/UE a Parlamentului European și a Consiliului privind emisiile industriale (JO L 52, 24.2.2012, p. 12).
   
      (5)  Directiva 2001/80/CE a Parlamentului European și a Consiliului din 23 octombrie 2001 privind limitarea emisiilor în atmosferă a anumitor poluanți provenind de la instalații de ardere de dimensiuni mari (JO L 309, 27.11.2001, p. 1).
   
      (6)  Ares(2013) 1984918.
   
      (7)  Ares(2013) 2535734.
   
      (8)  Ares(2013) 3085135.
   
      (9)  Ares(2013) 3145031.
   
      (10)  Ares(2013) 3217081.
   
      ANEXA I
      
         LISTA INSTALAȚIILOR INCLUSE ÎN PLANUL NAȚIONAL DE TRANZIȚIE (PNT)
      
      
                  Numărul
               
               
                  Denumirea instalației în PNT
               
               
                  Putere termică nominală totală la 31.12.2010 (MW)
               
            
                  1
               
               
                  C.T. Litoral I
               
               
                  1 222
               
            
                  2
               
               
                  C.T. Litoral II
               
               
                  1 268
               
            
                  3
               
               
                  C.T. Compostilla I (G2 și 3)
               
               
                  1 332
               
            
                  4
               
               
                  C.T. Compostilla I (G4 și 5)
               
               
                  1 960
               
            
                  5
               
               
                  C.T. As Pontes
               
               
                  3 800
               
            
                  6
               
               
                  C.T. Teruel (Andorra)
               
               
                  3 000
               
            
                  7
               
               
                  C.T. Besós 3 (CTCC)
               
               
                  722
               
            
                  8
               
               
                  C.T. San Roque (G2) (CTCC)
               
               
                  711
               
            
                  9
               
               
                  C.T. Foix
               
               
                  1 315
               
            
                  10
               
               
                  C.T. Los Barrios
               
               
                  1 645
               
            
                  11
               
               
                  C.T. Puentenuevo
               
               
                  976
               
            
                  12
               
               
                  C.T. Tarragona I (CTCC)
               
               
                  676
               
            
                  13
               
               
                  C.T. Anllares
               
               
                  953
               
            
                  14
               
               
                  C.T. La Robla I
               
               
                  691
               
            
                  15
               
               
                  C.T. La Robla II
               
               
                  951
               
            
                  16
               
               
                  C.T. Meirama
               
               
                  1 437
               
            
                  17
               
               
                  C.T. Narcea I
               
               
                  193
               
            
                  18
               
               
                  C.T. Narcea II
               
               
                  459
               
            
                  19
               
               
                  C.T. Narcea III
               
               
                  993
               
            
                  20
               
               
                  C.T. Aboño I
               
               
                  919
               
            
                  21
               
               
                  C.T. Aboño II
               
               
                  1 364
               
            
                  22
               
               
                  C.T. Soto III
               
               
                  830
               
            
                  23
               
               
                  C.T. de Lada 4
               
               
                  986
               
            
                  24
               
               
                  C.T. de Velilla 1
               
               
                  430
               
            
                  25
               
               
                  C.T. de Velilla 2
               
               
                  1 010
               
            
                  26
               
               
                  Central GICC Puertollano
               
               
                  670
               
            
                  27
               
               
                  San Ciprián I
               
               
                  147
               
            
                  28
               
               
                  San Ciprián II
               
               
                  147
               
            
                  29
               
               
                  San Ciprián IIII
               
               
                  147
               
            
                  30
               
               
                  Cogecan
               
               
                  93
               
            
                  31
               
               
                  Sniace Co-generation I
               
               
                  126
               
            
                  32
               
               
                  Sniace Co-generation II
               
               
                  126
               
            
                  33
               
               
                  Solal
               
               
                  146
               
            
                  34
               
               
                  Solvay I
               
               
                  376
               
            
   
      ANEXA II
      
         LISTA DATELOR MENȚIONATE LA ARTICOLUL 1 ALINEATUL (2) LITERA (E)
      
      
                  1.
               
               
                  Pentru instalația 6, care utilizează o rată de desulfurare de 92 % în 2016: trebuie furnizate clarificări în cazul în care sunt îndeplinite condițiile privind aplicarea acestei valori, astfel cum au fost stabilite în tabelul C.3 din apendicele C al anexei la Decizia de punere în aplicare 2012/115/UE (s-a semnat un contract de instalare a unui echipament de desulfurare a gazelor de ardere sau a unui echipament de injectare de var înainte de 1 ianuarie 2001, iar activitatea privind instalarea acestuia a demarat înainte de această dată).
               
            
                  2.
               
               
                  Pentru instalațiile 1, 2, 3, 4, 6, 13, 14, 15, 16, 18, 19, 20, 21, 22, 23, 24, 25, 30 și 34: se vor fi furniza clarificări privind calcularea contribuțiilor individuale la plafoanele de emisie menționate în PNT.
               
            
                  3.
               
               
                  Pentru instalația 34: se vor furniza separat date privind debitul gazelor reziduale aferent fiecărui combustibil utilizat în instalație.